OpenLLM-France/wikimedia huggingface dataset:
# Dendrocygna

Dendrocygna :
| Dendrocygna arborea. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Anseriformes |
| Kerentiad : | Anatidae |
| Anv skiantel ||
| Dendrocygna Swainson, 1837 ||
| D'ar vevoniezh e tenn ar pennad-mañ. ||
Dendrocygna a zo ur genad e rummatadur an evned, ennañ evned kar d'an houidi ha d'an elerc'h. Krouet e oa bet e 1837 gant an evnoniour saoz William Swainson (1789-1855).

## An anv

Dont a ra eus ar ger henc'hresianek δένδρον (dendron = gwezennn e brezhoneg) stag ouzh anv ar genad Cygnus.

## Spesadoù hag an isspesadoù anezhe

Eizh spesad a ya d'ober ar genad :
* Dendrocygna arborea,
* Dendrocygna arcuata
** D. a. arcuata, australis ha pygmaea,
* Dendrocygna autumnalis
** D. a. autumnalis ha fulgens,
* Dendrocygna bicolor,
* Dendrocygna eytoni,
* Dendrocygna guttata,
* Dendrocygna javanica,
* Dendrocygna viduata.

## Notennoù ha daveennoù

* ↑ Hervez The Helm Dictionary of Scientific Birds Names gant James A. Jobling.
* ↑ Roadennoù IOC World Bird List diwar-benn Anatidae/Dendrocygna (lennet e-barzh d'ar 16 a viz Genver 2025).
* ↑ En niverenn 286 (Mezheven 2016, pajenn 6) eus hor YEZH en devoa kinniget Divi gKervella ober gant Dendrosin gell ; degemeret e oa bet gant TermOfis Ofis publik ar brezhoneg.
* ↑ En niverenn 286 (Mezheven 2016, pajenn 6) eus hor YEZH en devoa kinniget Divi gKervella ober gant Dendrosin penn gwenn ; degemeret e oa bet gant TermOfis Ofis publik ar brezhoneg.
a vo kavet e Wikimedia Commons.
# Callonetta

Callonetta :
| Ur gragell golierek, luc'hskeudennet e Münchenstein (Kanton Basel-Landschaft, Suis). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Anseriformes |
| Kerentiad : | Anatidae |
| Anv skiantel ||
| Callonetta Delacour, 1936 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Callonetta a zo ur genad e rummatadur an evned, krouet e 1936 gant an evnoniour gall-stadunanat Jean Théodore Delacour (1890-1985)

## An anv

Dont a ra eus an daou c'her henc'hresianek κάλλος (kallos = kened e brezhoneg) ha νῆσσα (houad e brezhoneg).

## Spesadoù

N'eus nemet ur spesad houidi er genad-mañ : Callonetta leucophrys, anv skiantel ar gragell golierek, brosezat e Suamerika (eus gevred Bolivia da c'hevred Brazil hag Uruguay).

## Notennoù ha daveennoù

* ↑ Hervez The Helm Dictionary of Scientific Birds Names gant James A. Jobling.
* ↑ (en) Roadennoù IOC World Bird List diwar-benn Anatidae/Callonetta (lennet e-barzh d'ar 16 a viz C'hwevrer 2025).
# Muscicapidae

Muscicapidae :
| Melaenornis fischeri. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| D'ar vevoniezh e tenn ar pennad-mañ. ||
Muscicapidae a zo ur c'herentiad e rummatadur an evned, ennañ ar flouperiged, ar savelleged hag an eostiged. Termenet e voe e 1822 gant an naturour skosat John Fleming (1785-1857).
Diouzh Doare 8.2 an IOC World Bird List ez a hanter-kant genad golvaneged d'ober ar c'herentiad :

## Genadoù (renket diouzh an urzh filogenetek)

* Alethe - Cassin, 1859 (2 spesad),
* Cercotrichas - Boie, 1831 (10 spesad),
* Copsychus - Wagler, 1827 (12 spesad),
* Fraseria - Bonaparte, 1854 (2 spesad),
* Myioparus - Roberts, 1922 (2 spesad),
* Melaenornis - G.R.Gray, 1840 (12 spesad),
* Empidornis - Reichenow, 1901 (1 spesad),
* Muscicapa - Brisson, 1760 (25 spesad),
* Anthipes - Blyth, 1847 (2 spesad),
* Cyornis - Blyth, 1843 (29 spesad),
* Niltava - Hodgson, 1837 (6 spesad),
* Cyanoptila - Blyth, 1847 (2 spesad),
* Eumyias - Cabanis, 1850 (6 spesad),
* Erithacus (1 spesad)
* Pseudalethe (4 spesad)
* Cossyphicula - Grote, 1934 (1 spesad),
* Cossypha (15 spesad)
* Swynnertonia (1 spesad)
* Pogonocichla (1 spesad)
* Stiphrornis (1 spesad)
* Sheppardia (9 spesad)
* Cichladusa (3 spesad)
* Heinrichia (1 spesad)
* Leonardina (1 spesad)
* Heteroxenicus - Sharpe, 1902 (1 spesad),
* Brachypteryx (3 spesad)
* Vauriella (4 spesad)
* Larvivora - Hodgson, 1837 (7 spesad),
* Luscinia (4 spesad)
* Irania (1 spesad)
* Calliope - Gould, 1836 (4 spesad),
* Myiomela (4 spesad)
* Tarsiger (6 spesad)
* Enicurus (8 spesad)
* Myophonus - Temminck, 1822 (9 spesad),
* Cinclidium - Blyth, 1842 (1 spesad),
* Ficedula - Brisson, 1760 (33 spesad),
* Muscicapella (1 spesad)
* Phoenicurus - T. Forster, 1817 - (14 spesad),
* Monticola (13 spesad)
* Saxicola (15 spesad)
* Campicoloides (1 spesad)
* Emarginata (3 spesad)
* Pinarochroa (1 spesad)
* Thamnolaea (2 spesad)
* Myrmecocichla - Cabanis, 1850 (8 spesad),
* Oenanthe (28 spesad)
* Pinarornis (1 spesad)
* Namibornis - Bradfield, 1935 (1 spesad),
* Humblotia (1 spesad).

## Notennoù ha daveennoù

* ↑ (en) Muscicapidae: Old World Flycatchers, Chats Fleming, 1822.
* ↑ (en) Roadennoù IOC World Bird List diwar-benn Passeriformes/Muscicapidae (lennet e-barzh d'ar 26 a viz Gouere 2018).
a vo kavet e Wikimedia Commons.
# Ofis publik ar brezhoneg

Ofis Publik ar Brezhoneg (OPAB) zo un diazezadur publik a genlabour sevenadurel (DPKS) bet krouet gant Rannvro Breizh, Rannvro Broioù-al-Liger, kuzulioù pemp departamant Breizh istorel hag ar Stad c'hall d'ar 17 a viz Gwengolo 2010 da gemer lec'h ar gevredigezh Ofis ar Brezhoneg adalek miz Here 2010. Er bloaz 1999 e oa bet krouet Ofis ar brezhoneg diwar youl Rannvro Breizh. Abaoe 2004 e oa bet embannet fraezh c'hoant ar Rannvro da gemmañ ar statud a-benn sevel un DPKS.
Brudañ ar yezh hag he skoazellañ d'en em zispakañ war holl dachennoù implij ur yezh zo e-touez kefridioù pennañ OPAB. Lakaat a ra an Ofis publik da dalvezout ar politikerezhioù yezh a vez fiziet ennañ gant ar strollegezhioù publik a zo ezel eus an Diazezadur. Strivañ a ra da frammañ diorroadur ar c'hinnig deskadurezh divyezhek peurgetket. Perzh a gemer ivez, da vat, el labour pinvidikaat korpus ar yezh hag azasaat ar brezhoneg ouzh ezhommoù ar bed a-vremañ.

## Aozadur

Setu amañ aozadur OPAB e dibenn ar bloaz 2021.

### Kuzul-merañ

* Prezidant : Paul Molac
* Izili : 4 dileuriad eus Rannvro Breizh ; 2 zileuriad en anv ar Stad c'hall (Prefeti ha Rektorelezh) ; 1 dileuriad eus Kuzul-rannvro Broioù al Liger ; pep a zileuriad evit departamantoù Breizh istorel ; 2 zen perzhek ; Prezidant ar C'huzul-aliañ ; 3 dileuriad eus an hentadoù divyezhek ; 2 gannad ar c'hoskor ; maer Karaez-Plougêr.

### Kuzul skiantel divizoù hag erbedadennoù

* Prezidant : Frañsez Favereau
* 10 ezel·ez

### Kuzul-aliañ

* Prezidant : Yannig Menguy
* 19 aozadur hag a labour war dachenn ar vugaligoù, ar c'helenn d'an oadourien, an deskadurezh, ar mediaoù, ar c'hoariva, an diduamantoù sokiosevenadurel, hag all.

### Pol Yezh

Labourat a ra ar pol Yezh war korpus ar brezhoneg.
* Servijoù : Treiñ-Aliañ • TermBret • Teknologiezhioù an niverel • Glad yezhel ha panellerezh.

### Pol Studi ha diorren

* Servijoù : Arsellva implij ar yezhoù • Ajañs Diorren an OPAB

## Bodad Treiñ lennegel
### Adalek ar 17/11/2022

* Kristian ar Braz, Olier ar Mogn (ezel nevez), Mich Beyer, Stefan Carpentier, Sarah Chedifer, Laetitia Fitamant, Erwan Hupel (ezel nevez), Gaedig Huellou (ezel nevez), Maguy Kerizit (ezel nevez), Annaig Kervella, Tangi Legavre (ezel nevez) ha Herve Seubil Kernaudour.

### Adalek an 8/11/2018

* Mich Beyer, Kristian ar Braz, Stefan Carpentier, Sarah Chedifer (ezel nevez), Laetitia Fitamant (ezel nevez), Gwenael Huon, Gwenvred Latimier, Annaig Kervella (ezel nevez) ha Herve Seubil Kernaudour.

### Adalek an 11/07/2012

* Mich Beyer, Kristian ar Braz, Stefan Carpentier, Katell Chantreau, Gwenael Huon, Kristof Nikolaz, Gwenvred Latimier, Maripol Gouret, Alan ar Rouz, Herve Seubil Kernaudour ha Yann-Varc'h Thorel.

## Notennoù

* ↑ 'Le Télégramme, 16/10/2010. Kavet : 12/11/2021.
# Browning M1906

Ar Browning M1906, anvet a-wechoù FN M1906 pe FN M1905 er Stadoù-Unanet abalamour da vloavezh he breved, zo ur bistolenn damaotomatek ijinet e 1905 gant John Browning ha produet etre 1906 ha 1959 gant an embregerezh beljiat FN Herstal. Evel armoù-dorn bihan all kambret e 6,35 mm eo bet poblek-tre e hanterenn gentañ an XX$^{vet}$ kantved e Frañs hag er broioù industrializet evel arm emzifenn bihan, aes da lakaat en ur sac'h-dorn pe ur chupenn, ha dre ma c'halle forzh piv prenañ un arm-dorn dezhañ ur c'halibr izeloc'h evit ar 7,65 mm (gant aotre an archerien pe ar polis) e Bro-C'hall a-raok lezennoù 1939.

## Deskrivadur

Un arm bihan eo an M1906, 114 mm e hirder hollek. Kambret eo evit ar munision .25 ACP ijinet eviti. Izel eo endalc'h e garger (6 kartouchenn). Un nevezinti e-keñver an armoù-dorn produet betek-neuze e oa he sistem surentez tripl a-raok gellet tennañ : ul loc'henn surentez, ur bouton da vontañ ouzh kein an dornikez, hag an tennañ dibosubl hep karger ebet. Ar Colt M1908 Vest Pocket zo kopienn an M1906 evit ar marc'had stadunanat. Ar Baby Browning produet gant an FN Herstal adalek 1931 zo awenet a galz gant an M1906.

## En Istor

D'ar 16 a viz Meurzh 1914 e voe implijet un M1906 gant Henriette Caillaux evit lazhañ Gaston Calmette, rener Le Figaro. Abalamour d'he ment eo bet implijet kalz gant ar boliserien a felle dezhe implijout dafar diskred ha skañv, pe gant emsavadegoù rezistañs da vare an Eil Brezel-bed.

## Daveennoù

* ↑ (en) Fabrique Nationale Model 1905 FN Semi automatic pistol war NRA Museums (lennet d'ar 14/07/2024)
* ↑ (fr) D'ANDURAIN Julie, Le 6,35 de la "Comta" : une arme de femme, symbole de la Résistance, e Les Français et les armes à feu [...], Maisonneuve & Larose, 2018, pp. 87-102
# Nettapus

Nettapus :
| Nettapus auritus, luc'hskeudennet e Park loened ha louzawouriezh Cincinnati (Ohio, Stadoù-Unanet Amerika). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Anseriformes |
| Kerentiad : | Anatidae |
| Anv skiantel ||
| Nettapus Brandt, 1836 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Nettapus zo ur genad e rummatadur an evned, ennañ gwazi korr, krouet e 1836 gant an naturour alaman Johann Friedrich von Brandt (1802-1879).

## Spesadoù hag an isspesadoù anezhe

Tri spesad a ya d'ober ar genad :
* Nettapus auritus,
* Nettapus coromandelianus
** N. c. albipennis ha coromandelianus,
* Nettapus pulchellus.

## Notennoù ha daveennoù

* ↑ (en) Roadennoù IOC World Bird List diwar-benn Anatidae/Nettapus (lennet e-barzh d'ar 16 a viz C'hwevrer 2025).
# Johann Friedrich von Brandt

Johann Friedrich von Brandt, ganet d'ar 25 a viz Mae 1802 e Jüterbog (Priñselezh Saks d'an ampoent) ha marvet d'ar 15 a viz Gouhere 1879 e Merreküll (Gouarnourelezh Estonia, Impalaeriezh Rusia), a oa un naturour, ur mezeg, ul loenoniour ha louzawour alaman. Labourat a reas en Impalaeriezh Rusia dreist-holl.
a vo kavet e Wikimedia Commons.

## Listenn al laboused studiet gantañ
### Kerentiadoù

* P : Phaethontidae.

### Genadoù

* B : Brachyramphus,
* C : Chenonetta,
* N : Nettapus,
* P : Ptychoramphus,
* S : Synthliboramphus.

### Spesadoù

* E
    Emberiza bruniceps (brean penn kistin), cioides (brean lost hir), Eudyptes chrysolophus (mank kuchenn aour),
* L : Leucocarbo purpurascens,
* P
    Phalacrocorax penicillatus, sulcirostris, Prunella atrogularis (gwrac'hig gouzoug du),
* S : Somateria fischeri (eider lunedek).

## Notennoù ha daveennoù

* ↑ Bremañ Meriküla en Estonia.
# Saint-Omer (Pas-de-Calais)

Saint-Omer :
| An iliz-veur. ||
| Melestradurezh ||
| Stad | Frañs |
| Rannvro | Hauts-de-France |
| Departamant | Pas-de-Calais |
| Arondisamant | Saint-Omer (pennlec'h) |
| Kanton | Pennlec'h daou ganton : Saint-Omer-Norzh ha Saint-Omer-Su |
| Kod kumun | 62765 |
| Kod post | 62500 |
| Maer Amzer gefridi | François Decoster 2014-2026 |
| Etrekumuniezh | Communauté d'agglomération de Saint-Omer |
| Lec'hienn web | https://www.ville-saint-omer.fr |
| Poblañsouriezh ||
| Poblañs | 14 358 ann. (2022) |
| Stankter | 875 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 0 m — brasañ 27 m |
| Gorread | 16,4 km² |
| kemmañ |
Saint-Omer (en izelvroeg : Sint-Omaars) a zo ur gumun eus departamant Pas-de-Calais (Bro-C'hall), en Artez. Pennlec'h Arondisamant Saint-Omer eo.

## Istor
### XX$^{vet}$ kantved
#### Brezel bed kentañ

* Bombezet e voe Saint-Omer meur a wezh gant an Alamaned: lazhet e voe 54 den nann-soudard, distrujoù bras a voe.
* Mervel a reas 586 milour eus ar gumun, da lâret eo 2,89% eus he foblañs e 1911.
* Roet e voe ar Groaz Vrezel 1914-1918 d'ar gumun e 1920.

#### Eil brezel bed

* Bombezet e voe Saint-Omer gant an Alamaned e miz Mae 1940, distrujet e voe karter Mathurin.

## Tud vrudet

* Philippe Pétain (1856-1951), marichal a Vro-C'hall, erruet e Saint-Omer d'an oad a 11 bloaz, chom a reas e-pad 8 bloaz er skolaj Saint-Bertin.

### Tud bet ganet eno

* Audomar (600 - † 670), mamac'h, eskob, santelezaet dindan anv Saint-Omer.
* Daniel Carroll (1730-1796), politikour stadunanat, unan eus Tadoù diazezerien ar Stadoù-Unanet. Studiet en doa e skolaj ar Jezuisted e Saint-Omer.
* Tangi Malmanche, skrivagner breizhat, ganet e Saint-Omer e 1875.
* Ronan Huon, barzh ha skrivagner brezhonek ganet e Saint-Omer e 1922, bet rener Al Liamm betek e varv e 2003.

## Dave ha notennoù

* ↑ Roadennoù ofisiel e lec'hienn an EBSSA
* ↑ (fr)Pages 14-18
* ↑ Cassini, EBSSA ha fr:Saint-Omer (Pas-de-Calais)
# Ablon

Ablon :
| An iliz. ||
| Melestradurezh ||
| Stad | Frañs |
| Rannvro | Normandi |
| Departamant | Calvados |
| Arondisamant | Lisieux |
| Kanton | Honfleur-Deauville |
| Kod kumun | 14001 |
| Kod post | 14600 |
| Maer Amzer gefridi | Xavier Canu 2020-2026 |
| Etrekumuniezh | Communauté de communes du pays de Honfleur |
| Lec'hienn web | www.ablon.fr |
| Poblañsouriezh ||
| Poblañs | 197 ann. (2022) |
| Stankter | 16 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 0 m — brasañ 118 m |
| Gorread | 12 km² |
| kemmañ |
Ablon a zo ur gêriadenn hag ur gumun eus departamant Calvados e Bro-C'hall.

## Istor
### XIX$^{vet}$ kantved

* E 1809 e voe staget kumunioù Crémanville hag Ableville ouzh kumun Ablon.

### XX$^{vet}$ kantved

Eil brezel-bed, 1944: nav den nann-soudard a varvas en Ablon abalamour d'ar brezel, daou anezhe e miz Ebrel, tri e miz Mae, daou e miz Even ha daou e miz Eost.

## Douaroniezh

* War lez ar stêr Orange emañ Ablon.

## Monumantoù ha traoù heverk

* E-pad Brezel Kant Vloaz e voe distrujet ar c’hastell bet savet en XIII$^{vet}$ kantved. Savet e voe unan all en hevelep lec’h er XV$^{vet}$ kantved, ne chom nemet un tour hepken anezhañ; e 1767 e voe savet an annez a weler bremañ; kouldri eus penn-kentañ ar XVI$^{vet}$ kantved ha pennti mod Sina eus 1845.
* Iliz katolik Sant Pêr, XV$^{vet}$-XVI$^{vet}$ kantved.
* Maner-feurm La Houssaye.

## Armerzh

* Labouradeg dinamit Nobel, 1875-1878, serret abaoe 1989 goude an darzhadenn c’hoarvezet e 1988.

## Emdroadur ar boblañs 1962-2011

Niver a annezidi

## Melestradurezh

Roll maered ar gumun :
| Mare | Mare | Anv | Strollad |
| Meurzh 2008 | → bremañ | Xavier Canu | |
| Meurzh 2001 | Meurzh 2008 | Christian Trocque | Unvaniezh evit ul Luskad Poblel |
| N'eo ket anavezet c'hoazh an holl fedoù. |||||

## Liammoù diavaez

a vo kavet e Wikimedia Commons.

## Notennoù ha dave

* ↑ Roadennoù ofisiel e lec'hienn an EBSSA
* ↑ Mémorial des victimes civiles en Normandie
* ↑ Diellaoueg Mérimée
* ↑ Clochers de France
* ↑ Diellaoueg Mérimée
# Éléa

Éléa zo un anv-badez gwregel, lidet d'ar 25 a viz Mezheven .

## Orin

A orin dic'hortoz ha nevez zo e Bro-C'hall, Éléa a zo deveret marteze eus Éléonore (Eleanor) pe un doare all eus Ella, Ele. Éléa zo ivez anv ur gêriadenn eus Bro-C'hres pe Élée (Ελέα e henc'hresianeg) en Italia.

## Adstummoù

E galleg ez eo ar stummoù stankañ Ellea, Elhéa, Eleah.

## Tud

* Éléa Gobbé-Mévellec, aozer ha sevenerez gall.
* Elea-Mariama Diarra, sportourez c'hall, arbennigourez war ar 400 metrad.
* Éléa Clair, aktourez eus Marsilha.
* Elea Geissler, aktourez alaman ganet e 1988.

## Faltazi

Éléa eo anv harozez ar romant skiant-faltazi La nuit des temps, gant René Barjavel, embannet e 1968.

## Brud

E 2022 e oa war-dro 15 701 a C'hallezed gant an anv-bihan-se. 2010 eo e vloavezh rekord a-fet dasparzh gant 799 ganedigezh. E 2023 e voe ganet 395 Eleas.

## Notennoù

* ↑ https://meilleursprenoms.com/popularite-prenom/Elea
* ↑ https://capeutservir.com/prenoms/prenom.php?q=Elea
# Skol Normal

Skol normal zo un termen hollek, troet diwar ar galleg École normale, a ya da envel kement ensavadur a zo e bal pourvez ur stummadur micherel da vistri an deskadurezh (mistri-skol) ha d’an enklaskerien. Skol ar vistri ha skol ar gelennerien a reer ivez eus ur Skol normal.
Meur a Skol normal zo Bro-C’hall.
E pep departamant gall e voe diazezet ur Skol normal evit stummañ mistri kentañ derez, unan evit ar baotred hag unan all evit ar merc’hed. E 1989 e voent kaset da get, an Ensavadurioù skolveuriek evit stummañ ar vistri (Institut universitaire de formation des maîtres [IUFM]) o kemer o lec'h ; e 2013, Skol uhelañ ar c'helennerezh hag an deskadurezh (École supérieure du professorat et de l'éducation [ESPE]) a gemeras lec'h an IUFM, hag e 2019 e voe Ensavadur broadel uhelañ ar c'helennerezh hag an deskadurezh ('Institut national supérieur du professorat et de l'éducation [INSPE]) o kemer lec'h an ESPE.
* Skol normal ar sonerezh Pariz (École normale de musique de Paris), un ensavadur prevez.
* Ar Skol normal katolik, ensavadur prevez.
* Ar Skol normal arbennik (École normale spécialisée), bet diazezet e 1947 e Beaumont-sur-Oise, a voe troet e 1951 e Kreizenn vroadel ar bedagogiezh arbennik (Centre national de pédagogie spéciale [CNPS], hag e 1973 e Kreizenn vroadel ar studi hag ar stummadur evit an azasaat ouzh ar skol hag an deskadurezh arbennik (Centre national d'études et de formation pour l'adaptation scolaire et l'éducation spécialisée).
* ENS Pariz
* ENS Paris-Saclay
* ENS Lyon
* ENS Roazhon

## Notennoù

* ↑ Termofis /école normale
* ↑ Lezenn 51-1487 an 31 a viz Kerzu 1951.
* ↑ Diferad an 2 a viz Mae 1973.
# Troioù-kaer Katell ha Pêrig

Troioù-kaer Katell ha Pêrig a zo ur rummad istorioù e brezhoneg evit ar vugale a gaver (etre 2004 ha 2009) e niverenn hañv ar gazetenn Rouzig, embannet gant Keit Vimp Bev. Ijinet, skrivet ha treset eo bet gant an arzourez vreizhat Anne Salaün.
Ispisial eo an istorioù-se dre ma n'int ket da lenn hepken, met labour-dorn a zo ivez d'ober. Traoù a zo da zidroc'hañ, da blegañ, da begañ pe c'hoazh da livañ.

## An tudennoù

An tudennoù pennañ eo Katell ha Pêrig hag o c'hendirvi Nolwenn ha Tristan. Loened a vez ganto, Nounig ar c'hazh, Koko al labous ha Nona al logodenn wenn.
Pa 'z eont war bord ar mor e vezont lojet e ti tonton Yann.
Kejañ a reont ivez gant ur mignon italian, anvet Paolo. Pa vezont e Venezia, Nona al logodenn a gav ivez ur mignon nevez.

## An istorioù

* Troioù-kaer Katell ha Pêrig, Deiz-ha-bloaz laouen (Rouzig niv. 36, Eost 2004)
    A-drugarez d'ur voudig ez a ar vignoned da veajiñ er Grennamzer. Dizoloiñ a reont ar vuhez en ur c'hastell, an dilhadoù, an emgannoù marc'heien...
* Troioù-kaer Katell ha Pêrig, Un nozvezh spontus ! (Rouzig niv. 48, Eost 2005)
    Mont a ra ar vignoned da gampiñ war enezenn al Loened. Koko ha Nona az a diwar wel. Dizoloiñ a reont ez eus bigrierien hag a dap al loened war an enezenn evit gwerzhañ anezho goude. Sevel a reont ur pej evit tapout al laeron, ha mont a reont da glask an archerien. Ur wech tapet al laeron e kendalc'h ar vakañsoù gant al loened.
* Troioù-kaer Katell ha Pêrig, War bord ar mor ! (Rouzig niv. 61, Gwengolo 2006)
* Troioù-kaer Katell ha Pêrig, Vakañsoù e Bro-Sina (Rouzig niv. 71, Gouere 2007)
* Troioù-kaer Katell ha Pêrig, An teñzor kuzh (Rouzig niv. 83, Gouere 2008)
* Troioù-kaer Katell ha Pêrig, Meurlarjez e Venezia (Rouzig niverenn doubl evit an hañv niv. 95/96, Hañv 2009)

## Gwelet ivez

* Keit Vimp Bev
* Rouzig

## Liamm diavaez

Lec'hienn an ti-embann Keit Vimp Bev
# The Man from Nowhere (film, 2010)

The Man from Nowhere (Hangul: 아저씨; RR: Ajeossi) zo ur film sukorean gant an aktour Won Bin, skrivet ha sevenet gant Lee Jeong-beom. Bez e voe ar film a rastellas ar muiañ a arc'hant e Sukorea er bloavezh 2010, gant 6,2 milion a arvesterien. Ar film a oa bet embannet er Stadoù-Unanet hag e Kanada d'ar 1añ a viz Here 2010. Ar film en doa graet muioc'h a verzh eget Inception gant Christopher Nolan hag Iron Man 2 gant Jon Favreau.

## Istor

Ar film a gont istor un den bet soudard e nerzhioù ispisial Korea (Won Bin) hag en em gav war un hent gwadus evit saveteiñ ur plac'hig yaouank bet skrapet gant torfedourien.

## Aktourien

* Won Bin evit Cha Tae-sik
* Kim Sae-ron evit So-mi
* Kim Hee-won evit Man-seok
* Kim Sung-oh evit Jong-seok, breur Man-Seok
* Kim Tae-hoon evit Dirouder Kim Chi-gon
* Thanayong Wongtrakunl evit Lum Ramrowan
* Lee Do-gyeom evit bugel el labourva
* Kim Hyo-seo evit Hyo-jeong, mamm So-mi
* Lee Jong-yi evit Dirouder No
* Song Young-chang evit Oh Myung-gyu
* Jo Seok-hyuon evit Moon Dal-seo
* Jo Jae-yoon evit Jang Doo-sik
* Hong So-hee evit Yeon-soo
* Hwang Min-ho evit Nam Sung-Sik
* Kwak Byung-Kyu evit Dirouder Kim
* Lee Jae-won evit Du-chi

## Hêrez

John Wick a zo bet awenet gant The Man from Nowhere ha gant oberennoù Park Chan-wook dreist-holl The Vengeance Trilogy (2002–2005). Hervez filmaozer Wick o deus bet degaset ur sell "bihanelour ha feuls grafek."

## Notennoù ha daveennoù

* ↑ Chad Stahelski & David Leitch, longtime stunt coordinators & performers, founders of 87Eleven Action Design, and the filmmakers responsible for the new Keanu Reeves action-thriller John Wick... Ask us anything!. Reddit (30 a viz Gwengolo 2014).
# Arte

Arte pe Association relative à la télévision européenne (gwell e kav Ministrerezh ar Sevenadur (gall) Association de retransmission télévisuelle européenne) a zo ur chadenn skinwel c'hall-alaman hollek bet savet e 1986 evit skignañ abadennoù sevenadurel had desavadurel. Tost eo an anv ouzh ar ger gallek hag a sinifi arz ivez.

## Logoioù

* 1995-2011
* abaoe 2011
* arte HD 2008-2009
* arte HD 2009-2011
* arte HD abaoe 2011
* Adkemer logo 1995 (2017-bremañ)

## Luganoù

* 1992-1994 : Laissez-vous déranger par Arte
* 1994-1996 : Arte, ma télé a du talent
* 2000-2004 : Arte et fière de l'être
* 2004-2012 : Arte, vivons curieux
* Abaoe 2012 : Arte, la télé qui vous allume

## Liammoù diavaez

Lec'hienn ofisiel
# 9,3 × 62 mm

An 9,3 × 62 mm, anvet ivez 9,3 × 62 mm Mauser, zo ur c'halibr kartouchennoù ijinet war-dro 1905 gant an armeurer berlinat Otto Bock, diwar c'houlenn an embregerezh Mauser, a felle dezhañ kaout ur munision hag a c'halle bezañ implijet en e fuzuilhoù-morailh evel ar Gewehr 98, hep ne vije ur gartouchenn vilourel evit gellet ezporzhiañ anezhi.
Da gentañ e voe implijet e trevadennoù alaman Afrika, evit chaseal loened bras ar c'hevandir evel an dourvarc'hed, an olifanted pe ar bualed. E deroù ar c'hantved e oa ur munision poblek produet gant un ugent embregerezh bennak. Hiziv-an-deiz eo unan eus kalibroù chase gwerzhetañ Europa. E Bro-C'hall e vez implijet en huadegoù evit chaseal ar moc'h-gouez, ar c'hirvi pe ar yourc'hed.

## Daveennoù

* taolenn ar munision war lodenn TDCC lec'hienn ar CIP
* 1 2 3 (fr) CHEVAL Jacques, 9.3×62 Qui es-tu ?, Chasse passion, 25/09/2019 (lennet d'an 19/01/2025)
* ↑ (es) 9,3 x 62 Mauser, Municion.org (lennet d'an 19/01/2025)
# Huadeg

An huadeg zo ur mod da chaseal jiboez a-stroll. En un huadeg e vez kelc'hiet al loened chaseet gant poulzerien, gante chas a-wechoù, war-zu tennerien hag a zo o fal lazhañ ar jiboez.

## E Bro-C'hall

Bronneged evel ar moc'h-gouez, ar c'hirvi, al lern pe ar yourc'hed a vez chaseet en huadegoù peurliesañ. Abalamour e vodont meur a chaseour war ar memes tachenn eo ar mod-chaseal dañjerusañ er vro : an hanter eus ar gwallzarvoudoù a c'hoarvez da vare chaseadegoù a-stroll. Evit-se e rank ar berzhidi doujañ da reolennoù strizh, evel bezañ gwisket gant jiledoù fluo, tennañ en ur c'horn 30 derez diraze pe kelaouiñ an dremenerien gant panelloù.

## Daveennoù

* ↑ (fr) Les consigne de sécurité à respecter pour chasser en sécurité, Fédération Nationale des Chasseurs (lennet d'an 19/01/2025)